[pic] | AZ EURÓPAI KÖZÖSSÉGEK BIZOTTSÁGA |

Brüsszel, 10.7.2007

COM(2007) 389 végleges

2005/0032 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

a vállalkozások statisztikai célú nyilvántartása közös keretének létrehozásáról és a 2186/93/EGK tanácsi rendelet hatályon kívül helyezéséről szóló európai parlamenti és tanácsi rendelet elfogadásáról szóló közös tanácsi álláspontról

2005/0032 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

a vállalkozások statisztikai célú nyilvántartása közös keretének létrehozásáról és a 2186/93/EGK tanácsi rendelet hatályon kívül helyezéséről szóló európai parlamenti és tanácsi rendelet elfogadásáról szóló közös tanácsi álláspontról (EGT vonatkozású szöveg)

1. HÁTTÉR

Az Európai Parlament és a Tanács elé terjesztett javaslat (COM(2005)112 –– 2005/0032(COD)) | 2005. április 5. |

Az Európai Parlament véleménye (első olvasat): (PE A6-0194/2006) | 2006. június 1. |

A közös álláspont Tanács általi elfogadása: | 2007. május 21 |

2. A Bizottság javaslatának célja

A javaslat célja a vállalkozások nyilvántartásáról szóló hatályban lévő rendeletnek (a 2186/93/EGK tanácsi rendelet) az új követelményeknek való megfelelés érdekében történő frissítése. Három további követelmény vált időközben különösen hangsúlyossá:

- a gazdasági globalizáció szükségessé teszi a gazdasági egységek csoportjaira vonatkozó információ összegyűjtését,

- a különféle ágazatok tevékenységeinek integrációja az egész gazdaság teljes lefedettségét igényli,

- a közös piac fokozott statisztikai összehasonlíthatóságot követel meg, ami főképpen az EU-ban működő vállalkozásokra vonatkozó harmonizált források elérhetőségétől függ.

A bizottsági javaslat szándéka szerint hatályon kívül helyezné a 2186/93/EGK tanácsi rendeletet.

3. Megjegyzések a közös állásponthoz

3.1. Általános

Az Európai Parlament első olvasatban 22 módosítással elfogadta a Bizottság javaslatát. Ezeknek a módosításoknak a túlnyomó többsége szerkesztési vagy kisebb technikai jellegű volt, amely nem érintette a javaslat lényegét.

3.2. Döntés az Európai Parlament első olvasatban javasolt módosításairól

A Bizottság jóváhagyta a Parlament által javasolt módosításokat. Az Európai Parlament állásfoglalása pozitívan közelíti meg a javaslatot: a 22 módosítás nagy többsége technikai vagy szerkesztési pontosítás. Közös álláspontjában a Tanács szintén támogatta ezeket a módosításokat.

3.3. A Tanács által bevezetett új rendelkezések és a Bizottság álláspontja

2006. július 17-én a Tanács elfogadta a Bizottságra ruházott végrehajtási hatáskörök gyakorlására vonatkozó eljárások megállapításáról szóló 1999/468/EK határozat módosításáról szóló 2006/512/EK határozatot, amely „ellenőrzéssel történő szabályozási bizottsági eljárás” néven új eljárást vezet be (5a. cikk).

Az új bizottsági eljárást olyan általános hatályú intézkedések elfogadásánál kell követni, amelyek a Szerződés 251. cikkében meghatározott eljárás alapján elfogadott jogi aktus nem alapvető fontosságú elemeinek módosítását szolgálják, beleértve néhány ilyen elem törlését vagy a jogi aktus új, nem alapvető fontosságú elemek beillesztésével történő kiegészítését is.

A Tanács által bevezetett új rendelkezések olyan, a Bizottságra ruházott végrehajtási hatáskörökre vonatkoznak, amelyeknél az új eljárást kell alkalmazni.

A Bizottságra nevezetesen a következő hatáskörök vannak ruházva: frissítheti a mellékletben szereplő nyilvántartási jellemzők jegyzékét, meghatározásait és folytonossági szabályait, dönthet a legkisebb vállalkozásokra és a rezidens gazdasági egységek csoportjaira vonatkozó lefedettségről, létrehozhat közös minőségi előírásokat, meghatározhatja a minőségi jelentések tartalmát és elkészítésük gyakoriságát, valamint szabályokat fogadhat el a nyilvántartások frissítésére vonatkozóan. Ezeket az általános hatályú intézkedéseket, amelyek a rendelet nem alapvető fontosságú elemeinek módosítását szolgálják, az 1999/468/EK tanácsi határozat 5a. cikkében meghatározott, ellenőrzéssel történő szabályozási bizottsági eljárással összhangban kell elfogadni.

Az „Ezt a rendeletet 2007. január 1-jétől kell alkalmazni.” mondatot a rendelet elfogadásának késedelme miatt elhagyták a 18. cikkből. A mondat célja a jövőbeni alkalmazási időpont meghatározása, nem pedig a rendelet visszamenő hatállyal történő alkalmazása volt. A rendelet a kihirdetését követő 20. napon lép hatályba.

A Bizottság elfogadja ezeket az új rendelkezéseket.

4. Következtetés

E körülmények között és a fent meghatározott okok miatt a Bizottság kifejezésre juttatja kedvező véleményét a Tanács közös álláspontjáról, amelyet az egyhangúlag fogadott el.